Ларыса Багдановіч

**Лары́са Мікала́еўна Багдано́віч** ( 13 верасьня 1958, в. Далкі, Пружанскі раён Берасьцейскай вобласьці БССР) — беларуская лекарка-пэдыятарка, нэўроляг, арганізатарка аховы здароўя, палітык, дэпутатка Палаты прадстаўнікоў Нацыянальнага сходу Рэспублікі Беларусь IV—V скліканьняў.

## Жыцьцяпіс
Нарадзілася 13 верасьня 1958 року ў вёсцы Далкі Пружанскага раёну Берасьцейскай вобласьці.

Скончыла Менскі дзяржаўны мэдыцынскі інстытут, лекар-пэдыятар, лекар-нэўроляг; Беларускую мэдыцынскую акадэмію пасьлядыплёмнай адукацыі па курсе «Кіраваньне аховай здароўя», лекар-арганізатар аховы здароўя.

Працавала ўчастковым лекарам-пэдыятрам, нэўрапатолягам у дзіцячай паліклініцы места Берасьця; галоўнай лекаркай Берасьцейскага абласнога цэнтру мэдыцынскай рэабілітацыі для дзяцей з псыханэўралягічнымі захворваньнямі «Тонус».

Выбіралася дэпутаткай Берасьцейскага гарадзкога Савету дэпутатаў дваццаць чацьвертага і дваццаць пятага скліканьняў.

У 2008—2012 роках — дэпутатка Палаты прадстаўнікоў Нацыянальнага сходу Рэспублікі Беларусі IV скліканьня, была сяброўкай Пастаяннай камісіі па працы, сацыяльнай абароне, справах вэтэранаў і інвалідаў. Уваходзіла ў склад нацыянальнай групы Міжпарлямэнцкай Асамблеі Эўразійскага эканамічнага супольніцтва, дзе зьяўлялася сяброўкай камісіі па сацыяльнай палітыцы.

У 2012—2016 роках — дэпутатка Палаты прадстаўнікоў V скліканьня, была сяброўкай Пастаяннай камісіі па працы і сацыяльных пытаньнях.

## Навуковая дзейнасьць
Аўтарка больш як 20 публікацыяў па пытаньнях комплекснай рэабілітацыі дзяцей з паражэньнем нэрвовай сыстэмы, асноўная распрацоўшчыца Інструкцыі па аднаўленчым лячэньні і рэабілітацыі дзяцей першага году жыцьця з цэрэбральнымі парушэньнямі.

## Узнагароды
* ганаровая грамата Нацыянальнага сходу Рэспублікі Беларусь
* ганаровая грамата Міністэрства аховы здароўя Рэспублікі Беларусь
* мэдаль „За працоўныя заслугі“
* ганаровыя граматы Берасьцейскага гарадзкога і абласнога Саветаў дэпутатаў
* ганаровыя граматы Берасьцейскага гарадзкога і абласнога выканаўчых камітэтаў
* нагрудны знак Міністэрства аховы здароўя Рэспублікі Беларусь «Выдатнік аховы здароўя Рэспублікі Беларусь».
* памятны знак «За дапамогу і падтрымку» Беларускага рэспубліканскага фонду «Ўзаемаразуменьне і прымірэньне»
* ганаровая грамата Міжпарлямэнцкай Асамблеі Эўразійскага эканамічнага супольніцтва
* ганаровае званьне «Чалавек году-2007» у галіне аховы здароўя

## Сям’я
Замужам, мае сына.

## Крыніцы

## Вонкавыя спасылкі
* Дасье  на бачыне Палаты прадстаўнікоў Нацыянальнага сходу Рэспублікі Беларусі

Катэгорыя:Нарадзіліся ў Пружанскім раёне
Катэгорыя:Выпускнікі Беларускага дзяржаўнага мэдычнага ўнівэрсытэту
Катэгорыя:Выпускнікі Беларускай мэдычнай акадэміі пасьлядыплёмнай адукацыі
Катэгорыя:Беларускія пэдыятры
Катэгорыя:Беларускія нэўролягі
Катэгорыя:Дэпутаты Берасьцейскага гарадзкога Савету дэпутатаў
Катэгорыя:Дэпутаты мясцовых саветаў Беларусі 24-га скліканьня
Катэгорыя:Дэпутаты мясцовых саветаў Беларусі 25-га скліканьня
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га скліканьня
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 5-га скліканьня
Катэгорыя:Узнагароджаныя Ганаровай граматай Нацыянальнага сходу Рэспублікі Беларусь
Катэгорыя:Узнагароджаныя Ганаровай граматай Міжпарлямэнцкай Асамблеі Эўразійскай эканамічнай супольнасьці
Катэгорыя:Выдатнікі аховы здароўя Беларусі